2. ΝΟΜΟΘΕΤ. ΔΙΑΤΑΓΜΑ υπ' αριθ. 236 της 13/14 Νοεμ. 1973 (ΦΕΚ Α' 305) Περί αρχαιρεσιών εις Φοιτητικούς και Σπουδαστικούς Συλλόγους. Άρθρ.1.-1.Εξαιρετικώς δια το Ακαδημαϊκόν Έτος 1973-1974 αι προβλεπόμεναι υπό των οικείων καταστατικών αρχαιρεσίαι εις τους Συλλόγους Φοιτητών και Σπουδαστών απάντων των Εκπαιδευτικών Ιδρυμάτων της Χώρας διεξαχθήσονται μετά την 15ην Φεβρ. 1974. Η θητεία των ούτως εκλεγησομένων Διοικητικών Συμβουλίων ορίζεται ετησία, εφαρμοζομένων κατά τα λοιπά, των διατάξεων των οικείων καταστατικών. 2.Αι εν τη προηγουμένη παραγράφω αρχαιρεσίαι θα διεξαχθούν υπό προσωρινών Διοικουσών Επιτροπών, συγκροτηθησομένων κατά τα εν άρθρ. 2 του παρόντος οριζόμενα, παρουσία: α)Αντιπροσώπου της Δικαστικής Αρχής, οριζομένου υπό του Προέδρου Πρωτοδικών της έδρας εκάστου Συλλόγου, αιτήσει του κατά περίπτωσιν εποπτεύοντος Εκπαιδευτικού Ιδρύματος, 15 ημέρας προ της διενεργείας τούτων. β)Εκπροσώπου του ασκούντος την εποπτείαν επί των Φοιτητικών και Σπουδαστικών Συλλόγων οργάνου των Εκπαιδευτικών Ιδρυμάτων.  Άρθρ.2.-1.Από την ενάρξεως της ισχύος του παρόντος κηρύσσεται λήξασα η θητεία των υφισταμένων Διοικητικών Συμβουλίων των εν παρ. 1 του άρθρ. 1 Συλλόγων. 2.Η Διοίκησις εκάστου τούτων ανατίθεται εις 7μελή προσωρινήν Διοικούσαν Επιτροπήν οριζομένην υπό της Διοικήσεως του οικείου Εκπαιδευτικού Ιδρύματος και αποτελουμένην εκ του πρωτεύσαντος εκάστου έτους σπουδών και των κατά σειράν λαβόντων την μείζονα βαθμολογίαν ανεξαρτήτως έτους σπουδών. Επί πλειόνων ισοβαθμούντων διενεργείται κλήρωσις. Εν αδυναμία συμμετοχής τινός των ανωτέρω καλείται αντ' αυτού ο κατά βαθμόν επόμενος τούτου, διενεργουμένης, εν ισοβαθμία πλειόνων, κληρώσεως μεταξύ αυτών. Άρθρ.3.-1.Αι προσωριναί Διοικούσαι Επιτροπαί οφείλουν να συντάξουν τους εκλογικούς καταλόγους και προβούν εις προετοιμασίαν των αρχαιρεσιών, συγκαλούσαι προς τούτο Γενικάς Συνελεύσεις των μελών των Συλλόγων εντός του υπό του άρθρ. 1 του παρόντος οριζομένου χρόνου. 2.Αύται θέλουσιν αποτελέσει μετά του εν τη παρ. 2 του άρθρ. 1 του παρόντος αντιπροσώπου της Δικαστικής Αρχής την Εφορευτικήν επί τούτων Επιτροπήν. Άρθρ.4.-Η εν γένει εποπτεία εφαρμογής των διατάξεων του παρόντος ανατίθεται εις τας Διοικήσεις των καθ' έκαστα Εκπαιδευτικών Ιδρυμάτων. Άρθρ.5.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 